O‘zbekiston Respublikasi Prezidenti amaliy tashrif bilan Rossiya Federatsiyasida boʻladi

22.06.2020
O‘zbekiston Respublikasi Prezidenti Shavkat Mirziyoyev joriy yil 23-24-iyun kunlari Rossiya Federatsiyasi Prezidenti Vladimir Putinning taklifiga binoan amaliy tashrif bilan Moskva shahrida boʻladi.
Tashrifning birinchi kuni dasturiga muvofiq, oliy darajada ikki tomonlama muzokaralar oʻtkazish rejalashtirilgan. Koʻp qirrali O‘zbekiston-Rossiya hamkorligining dolzarb masalalari koʻrib chiqiladi.
24-iyun kuni davlatimiz rahbari fashizm ustidan qozonilgan Buyuk G‘alabaning 75 yilligi munosabati bilan tantanali tadbirlarda ishtirok etadi.